b'\n_START_ARTICLE_\nVasilij Vasiljevi\xc4\x8d Ulrih\n_START_SECTION_\n\xc5\xbdivljenje\n_START_PARAGRAPH_\nRodil se je latvijskemu revolucionarju nem\xc5\xa1kega rodu in ruski plemkinji. Zaradi dejstva, da sta bila oba star\xc5\xa1a revolucionarja, je bila dru\xc5\xbeina izgnana za pet let v notranje izgnanstvo v sibirski Irkutsk._NEWLINE_Leta 1910 se je Vasilij vrnil v Rigo in pri\xc4\x8del s \xc5\xa1tudijem na Ri\xc5\xa1kem politehni\xc5\xa1kem in\xc5\xa1titutu, kjer je diplomiral leta 1914. Kot \xc4\x8dastnik se je bojeval med prvo svetovno vojno.Po bolj\xc5\xa1evisti\xc4\x8dni revoluciji mu je Leon Trocki omogo\xc4\x8dil vstop v \xc4\x8ceko. Tam je postal \xc4\x8dlan ve\xc4\x8d voja\xc5\xa1kih tribunalov in zaradi sloga delovanja pri\xc5\xa1el v Stalinovo pozornost._NEWLINE_Leta 1926 je postal predsednik Voja\xc5\xa1kega kolegija Vrhovnega sodi\xc5\xa1\xc4\x8da Sovjetske zveze (do leta 1948) in v letih 1935\xe2\x88\x9238 je bil tudi namestnik predsednika Vrhovnega sodi\xc5\xa1\xc4\x8da ZSSR. V tej vlogi je izdajal predhodno dolo\xc4\x8dene sodbe (ve\xc4\x8dinoma smrtne kazni) v \xc4\x8dasu pred, med in po drugi svetovni vojni._NEWLINE_Leta 1948 je naredil napako v sojenju (namesto, da bi skupino ukrajinskih kmetov obsodil na smrt, jih je izgnal v Sibirijo), zaradi \xc4\x8desar je bil razre\xc5\xa1en polo\xc5\xbeaja in poslan na Voja\xc5\xa1ko-pravno fakulteto._NEWLINE_Leta 1950 je bil aretiran in med preiskavo je umrl. Pokopan je na moskovskem pokopali\xc5\xa1\xc4\x8du Novodevi\xc4\x8di.'